**GAZDÁLKODÁSTANI DOKTORI ISKOLA**

***PÁLYÁZATI FELHÍVÁS***

***ÉS***

***TÁJÉKOZTATÓ***

**Pécsi Tudományegyetem**

**Közgazdaságtudományi Kar**

**Pécs, 2023. augusztus**

A Pécsi Tudományegyetem Közgazdaságtudományi Kara az Országos Akkreditációs Bizottság felhatalmazása alapján az 1994/95-ös tanévtől kezdődően minden évben tudományos fokozat (PhD) megszerzésére felkészítő, gazdálkodástan szakos doktori képzést indíthat.

A doktori képzésre pályázat útján lehet jelentkezni. Az 2023/2024. tanévre vonatkozó pályázatokat a Pécsi Tudományegyetem honlapján:

[**https://pte.hu/hu/jelentkezes-doktori-kepzesre**](https://pte.hu/hu/jelentkezes-doktori-kepzesre)

lehet feltölteni.

Kiegészítő információk:  
<https://ktk.pte.hu/hu/kepzesek/doktori-kepzesek/gazdalkodastani-doktori-iskola>

**A pályázatok benyújtásának határideje: 2023. augusztus 15.**

A pályázóknak felvételi elbeszélgetésen kell megjelenniük **2023. augusztus 29-30. közötti időszakban. A meghallgatás tényleges időpontja később kerül kihirdetésre.**

A doktori képzésben részt vevő önköltséges hallgatók az I–II–III–IV. évfolyamon költségtérítést fizetnek, a 2023/2024. tanévben 500.000, - Ft/félév.

A PTE Közgazdaságtudományi Karán folyó doktori képzésről, a képzésben való részvétel feltételeiről, a jelentkezés módjáról a mellékelt tájékoztató nyújt részleteket.

Pécs, 2023. július 10.

Dr. Takács András

dékán

# Általános tudnivalók

**A doktori képzés formái:**

1. **Szervezett képzés**
2. A doktori képzésben a hallgatói jogviszonyban álló doktorandusznak 48 hónap áll rendelkezésére, hogy az előírt tanulmányi kötelezettségeit teljesítse.
3. Az államilag finanszírozott hallgatót ösztöndíj illeti meg.   
   Az önköltséges doktori képzésben részt vevő hallgató a szervezett képzési programokat látogatja, önköltséget fizet, ösztöndíjra nem jogosult.
4. **Egyéni felkészülés**

A Kar Doktori és Habilitációs Tanácsa felmentést adhat a szervezett doktori képzésben, vagy a képzés egy részében való részvétel alól 5-10 éves szakirányú tevékenység és legalább 3 tudományos közlemény felmutatása esetén.

**Felvételi követelmények:**

* gazdaságtudományi képzési területen szerzett mesterdiploma,
* megfelelő intellektuális kapacitás,
* az angol nyelvből C típusú középfokú állami nyelvvizsga; vagy ezzel egyenértékű angol nyelvtudás és egy más idegen nyelvből megszerzett C típusú középfokú állami nyelvvizsga

A programban külföldi hallgatók is részt vehetnek.

Az önköltséges doktori képzésre történő felvételnél előnyben részesülnek azok a jelöltek, akik a munkahelyükön hivatásszerűen oktatással és/vagy kutatással foglalkoznak, és a munkahely hozzájárul a munkaidő kedvezmény megadásához.

Az állami ösztöndíjas és az önköltséges képzés megkülönböztetése nem érinti a program tartalmát, minden résztvevő ugyanazon kurzus hallgatója.

Az értékelés szempontjai:

A felvételi elbeszélgetés a jelölt érdeklődésének, kutatási aspirációjának, szakmai intelligenciájának, nyelvi ismereteinek felmérésére szolgál.

Az állami ösztöndíjas és az önköltséges képzés megkülönböztetése nem érinti a program tartalmát, minden résztvevő ugyanazon kurzus hallgatója.

**A jelentkezéshez a PTE honlapon kért anyagokat kell csatolni:**

1. önéletrajz (formátum választható),
2. kutatási terv,
3. két ajánlás   
   egyik a témavezetőé – sablon a KTK honlapról letölthető (  
   másik az intézetigazgatóé – sablon a KTK honlapról letölthető  
   mindkét ajánlást a jelen helyzetben az oktatói e-mail tartalmának csatolásával is elfogadjuk.
4. egyetemi diploma másolata (alap- és mesterképzési oklevél is),
5. tanulmányi eredményeket tartalmazó igazolás (alap- és mesterképzési is),
6. korábbi szakmai eredmények igazolása,
7. nyelvismeretet igazoló okirat másolata,
8. felvételi díj befizetésének igazolása  
   számlaszám és összeg a KTK honlapon, az átutalásról szóló elektronikus visszaigazolást kérjük itt.

**Célszerű a jelentkezési laphoz csatolni**

1. a szakmai elismeréseket tanúsító másolatokat (pályadíjak, OTDK helyezések, stb.),
2. egyetemi doktori oklevél másolatát.

**A Gazdálkodástani Doktori Iskola (GDI) szervezett képzésének programja**

A Pécsi Tudományegyetem Gazdálkodástani Doktori Iskola (GDI) szervezett képzése 8 aktív félévből áll. Az aktív félévek az abszolutóriummal zárulnak. Ezen időszak alatt a hallgatóknak 240 kreditet kell megszerezniük az alábbi négy kategóriában:

* kurzusok
* oktatás/oktatásszervezés
* kutatás
* publikáció

Az egyes kategóriák kötelező és választható elemekkel egyaránt rendelkeznek. Így az egyes tételek, legalábbis részben, helyettesíthetők más tételekkel. A kurzusok esetében legalább 96 kredit, az oktatás esetében 18 kredit, a kutatás esetében 48 kredit és a publikációk esetében 60 kredit a minimum elvárás. Az oktatás/oktatásszervezés esetében maximum 36 kredit számolható el. A féléves oktatási kreditek száma nem haladhatja meg a 18 kreditet. (A hallgatói jogviszony fenntartása érdekében minden félévben kötelező minimum 12 kredit megszerzése.)

A képzés első négy féléve hangsúlyozottan a kurzusokra helyezi a hangsúlyt, az 5-8. félévek pedig a kutatásra és a publikációra fókuszálnak:

|  |  |  |  |  |
| --- | --- | --- | --- | --- |
| *Időszak (félévenként)* | Kurzusok | Kutatás | Oktatás | Publikáció |
| *(Óralátogatással és számonkéréssel)* | *(Kutatás támogatás teljesítésével, kutatócsoport részvétellel)* | *(Óratartással, oktatástámogatással)* | *(Publikáció-írással, konferencia részvétellel)* |
| megszerezhető kreditek száma félévenként | | | |
| *Kurzusok és kutatási  (1 – 4. félév)* | 24 | 6 – | 0 – 3 | 3\* – |
| *Kutatási és disszertációs  (5 – 8. félév)* | 0 – | 6 – | 3 – 6 | 6 – |
| **Összesen** | 96 – | 48 – | 18 – 36 | 60 – |

\*az 1-4. félév során összesen minimum 12 publikációs kreditpont megszerzendő

**Kurzusok:**

* valamennyi tárgy 20 óra/félév = 6 kreditpont
* 5-6. félévekben 3×8 óra Tudósportré, teljesítése kötelező, kredittel nem jár

**Oktatás**

A GDI program céljai között szerepel a hazai felsőoktatás utánpótlás bázisának megteremtése is, ehhez valamennyi oktatási, előadási gyakorlatot kell szerezni. Az egyes oktatási tevékenységekért a következő kreditpontokat lehet kapni:

|  |  |
| --- | --- |
| **Szeminárium, gyakorlat önálló vezetése (2 óra/félév)** | **15** |
| Vizsgáztatásban való közreműködés (a kreditpontok alkalmanként számítódnak). *Ösztöndíjas hallgatók számára az 1-4. félév elfogadásának feltétele a minimum 3 felügyeleten való részvétel akkor, ha más oktatási feladatot nem végeznek.* | 2 |
| Szakdolgozat bírálata (darabonként) | 2 |
| Egyéb tanszéki tevékenység (pl. konferenciaszervezés) | 5 |
| Egyéb doktori iskola tevékenység: munkahelyi vita, védés jegyzőkönyvek elkészítése (darabonként) | 3 |
| **Egyetemen kívüli oktatási gyakorlat** | |
| Más felsőoktatási intézményben óratartás (2 óra/félév) | 15 |
| Felsőfokú szakképzésben előadás (1 óra) | 1\* |
| Eseti óraadás (1 óra) | 1 |
| Középfokú intézményben (1 féléves tárgy) (max. 20 kredit) | 10\*\* |

\* max. 10 kredit szerezhető

\*\* max. 20 kredit szerezhető

A PhD tanulmányokat megelőző 5 évben végzett PTE-n kívüli oktatási tevékenység megfelelő igazolás alapján beszámítható.

**Kutatás**

|  |  |
| --- | --- |
| Kutatás támogatás tárgy adott félévének teljesítése | 6\* |
| Nyári egyetemen előadás tartása | 5 |
| Kutatócsoportban való részvétel (félévente) | 5 |
| Külföldi kutatás félévente (1 hónap 5 kredit) | 15 |
| Közösségi tudományos rendezvényeken való részvétel (munkahelyi viták, védések, tudományos szemináriumok, tudományos műhelytalálkozók; pontok félévente). ***A félév elfogadásának feltétele minimum 5 eseményen történő részvétel!*** | 0 |

\* a négy félév alatt összesen összesen 24 kredit

**Tudósportré (kritérium, kredittel nem jár)**

Az 5-6. szemeszterekben félévente a DI profiljához kötődő szakterületek három jeles hazai kutatója tart műhelytalálkozókat. Cél: a tudományos kutatási tapasztalatok átadása a hallgatóknak a kutatási tervtől a forrásbevonáson keresztül a munka megszervezésének és az eredmények publikálásának tapasztalataiig, egy-egy konkrét kutatás példája kapcsán. Kredittel nem jár.

**Publikációs teljesítmény értékelése, elvárások a doktoranduszokkal szemben**

Publikációs kreditpontszámok szerzésének általános szabályai:

1. Publikációs kreditpontszámot csak és kizárólag a Magyar Tudományos Művek Tára (MTMT) rendszerben a hallgató neve alatt feltűntetett, a szakterülethez tartozó művel lehet szerezni.
2. Parazita folyóiratokban megjelent cikkek nem kerülnek befogadásra – e tekintetben a <https://beallslist.weebly.com/> lista tekintendő irányadónak.
3. Automatikusan kizárásra kerülnek az MDPI, Plos One, Hindawi, Frontiers kiadók bármely folyóiratában megjelent tanulmányok, ezekre érdemi vizsgálat nélkül 0 pontot adandó.

|  |  |  |
| --- | --- | --- |
| **Figyelembe vett publikációk** | **Besorolás** | **Kreditpont** |
| ***1. Folyóirat cikkek­\* (db)*** | | |
| *Magyar nyelvű listás* folyóiratban | **A** | **30** |
| **B** | **20** |
| **C** | **16** |
| **D** | **12** |
| *Egyéb magyar nyelvű, nem listás, szakterülethez tartozó* folyóiratban | | **8** |
| *Nem magyar nyelvű, Scimago (*[*www.scimago.com*](http://www.scimago.com)*) listás* folyóiratban | **A/Q1** | **60** |
| **B/Q2** | **40** |
| **C/Q3** | **30** |
| **D/Q4** | **20** |
| *Egyéb* (nem predátor) folyóiratban | | **10** |
| ***2. Könyvek, tankönyvek, jegyzetek (ív)*** | | |
| *Szakkönyv-fejezet* (magyar nyelvű)  *Szakkönyv-fejezet* (idegen nyelvű)  *Tankönyv*  *Egyetemi jegyzet* | | **16**  **24**  **10**  **6** |
| ***3. Konferenciák (db)*** | | |
| *Konferencia-kiadványban* (proceedings) megjelent tanulmány  magyar nyelvű  nem magyar nyelvű | | **6**  **10** |
| *Konferencia előadás (absztrakt nélkül)*  magyar nyelvű  nem magyar nyelvű | | **2**  **4** |
| *Konferencia előadás (absztrakttal)*  magyar nyelvű  idegen nyelvű | | **3**  **6** |
| *Könyvismertetés*  magyar nyelvű  nem magyar nyelvű | | **2**  **3** |

Értékelési szempontok:

1. A folyóiratok besorolásánál az MTA IX. Osztály Gazdaságtudományi Doktori Minősítő Bizottság lap-besorolása (lásd <https://mta.hu/doktori-tanacs/a-ix-osztaly-doktori-kovetelmenyrendszere-105380>) és a PTE KTK Kör szabályzata az irányadó. Az idegen nyelvű lapok esetében a besorolás a következő:

|  |  |
| --- | --- |
| **Kategória** | **Feltétel** |
| A | SJR ≥ 0,636, vagy MTA GMB A kategória |
| B | SJR ≥ 0,270, vagy MTA GMB B kategória |
| C | SJR ≥ 0,135 és H ≥ 10, vagy MTA GMB C kategória |
| D | WoS és Scopus indexált folyóirat, vagy MTA GMB D kategória |

1. Szakterületi besorolások esetében alapvetően a PTE Kör szabályzata az irányadó, amely a Scimago/Scopus besorolások alapján a következő területeken megjelenő folyóirat publikációkat fogadja el teljes értékűnek:
   * 1. Business, Management and Accounting
     2. Decision Sciences
     3. Economics, Econometrics and Finance
     4. Social Sciences

Az alábbiakban részletezett, szakterületeken kívül eső kategóriájú lapokban megjelenő cikkek esetében a folyóirat szakterületi Scimago kategória besorolást eggyel alacsonyabb szintnek megfelelően kell figyelembe venni. Így az A kategória B kategóriás, a B kategóriás C kategóriás, a C kategóriás D kategóriás, a D kategóriás pedig az egyéb idegen nyelvű folyóiratban megjelentként szereplő pontokkal kerül elszámolásra. Az alább felsorolt szakterületeken kívüli lapokban megjelent cikkek nem vehetők figyelembe.

Ha a hallgató fő kutatási témája nem a fentiekben megadott fő-, hanem a rokon területek, akkor a kutatási témába eső rokonterületeken történő publikációt teljes értékűként kell figyelembe venni.

A többszerzős publikációk esetén a fenti pontszámok arányos része illeti meg valamennyi szerzőt.

**Publikációs elvárások**:

1. A komplex vizsgán a tudományos előre haladásról szóló beszámoló akkor fogadható el, ha a doktorandusz rendelkezik legalább **12** publikációs kreditpont teljesítménnyel (ez egy absztrakt-kötetben is megjelent konferencia-előadásnak felel meg).
2. Előopponenciára PhD dolgozatot az a hallgató nyújthat be, aki minimum **60** publikációs kreditponttal és a publikációk közül minimum **2** darab folyóiratpublikációval rendelkezik
3. A végleges doktori értekezés benyújtásáig a legalább **60** publikációs kreditpont megszerzése mellett a publikációk között legalább **3** darab tudományos folyóiratcikk kell, hogy legyen, melyek közül legalább **1** darab hazai A-C besorolású és további **1** darab nem hazai A-D besorolású, Scimago listában jegyzett folyóiratcikk. A magyar folyóiratokban idegen nyelven megjelent tanulmányok a hazai kategóriában számolhatók el.

**A GKDI Gazdálkodástan képzési félévek tantárgybeosztása** (minden kurzus 10 x1,5 óra és 6 kreditértékű)

|  |  |  |  |  |  |  |  |
| --- | --- | --- | --- | --- | --- | --- | --- |
| **1. félév** | **2. félév** | **3. félév** | **4. félév** | **5. félév** | **6. félév** | **7. félév** | **8. félév** |
| **Képzési tárgyak (képzési kredit)** | | | | **Kutatói portrék** | |  |  |
| **Haladó közgazdaságtan**  Sebestyén Tamás | **Tevékenységirányítás**  Vörös József | **Választható 1\*** | **Választható 5\*** | Félévente 3 alkalommal a DI profiljához kötődő szakterületek jeles hazai kutatói tartanak műhelytalálkozókat. Cél: a tudományos kutatási tapasztalatok átadása a hallgatóknak a kutatási tervtől a forrásbevonáson keresztül a munka megszervezésének és az eredmények publikálásának tapasztalataiig, egy-egy konkrét kutatás példája kapcsán. Kredittel nem jár. | | Nincsen képzési kötelezettség | |
| **Adatműveletek**  Kehl Dániel  Tiszberger Mónika | **Szervezetelmélet**  Vitai Zsuzsanna | **Választható 2\*** | **Választható 6\*** |
| **Optimumszámítás** (Bugár Gyöngyi) | **Vállalatfinanszírozás**  Ulbert József | **Választható 3\*** | **Választható 7\*** |
| **Döntési módszerek**  Kovács Kármen  Vitai Zsuzsanna | **Fogyasztói magatartás**  Törőcsik Mária | **Választható 4\*** | **Választható 8\*** |
| **Kutatási tárgyak (kutatási kredit)** | | | | | | | |
| **Kutatás támogatás 1**  **Kutatásmódszertan**  Kaposi Zoltán | **Kutatás támogatás 2**  **How to publish?**  Geoffrey Wood | **Kutatás támogatás 3**  **Szisztematikus irodalomfeldolgozás**  Komlósi Éva | **Kutatás támogatás 4**  **Kutatás gyakorlat**  Szerb László | **Kutatói Fórum**  **(**prezentáció a kutatások előre haladásáról a mérföldkövek mentén**)**  alprogram vezető | | | |
| Közösségi tudományos rendezvényeken való részvétel (munkahelyi viták, védések, tudományos szemináriumok, tudományos műhelytalálkozók) minimum 5 alkalom félévente. Kredittel nem jár | | | | | | | |

\*Választható tárgyak, (min 4 tárgy per szemeszter a 3-4 félévekben, min 3 főtől indul):

* Innovációs folyamatok (Lányi Beatrix)
* Marketingelmélet (Szűcs Krisztián)
* Tudásmenedzsment (Jarjabka Ákos)
* Emberi erőforrás menedzsment (Ásványi Zsófia)
* Vállalatértékelés (Takács András)
* Viselkedési közgazdaságtan (Kovács Kármen)
* Hálózatelemzés (Sebestyén Tamás/Lengyel Balázs)
* Matematikai közgazdaságtan (Bessenyei István)
* Sztochasztikus modellezés (Rappai Gábor)
* Tudományfilozófia (Weisz János)
* Pénzügyi piacok (Schepp Zoltán)
* Szabad kurzus (alkalmilag indul vendégprofesszor részvételével)

**A fokozatszerzés feltételei és menete**

A 4. aktív félév végén letett komplex vizsga jelenti, hogy a hallgató sikeresen teljesítette a képzési-kutatási szakaszt. Ezután a hallgató részt vesz a kutatási és disszertációs szakaszban, melynek célja a doktori értekezés elkészítése. A hallgató által megírt értekezés-tervezet először előopponálásra kerül, majd az ennek kritikai megállapításaira reagáló átdolgozás után végső opponálásra kerül sor. Az előopponálásra bocsátás a témavezető hozzájárulásával, az abszolutórium megszerzésével (240 kredit teljesítésével) lehetséges.

A végleges doktori értekezés benyújtásáig a legalább 60 publikációs kreditpont meg-szerzése mellett a publikációk között legalább 3 darab tudományos folyóiratcikk kell, hogy legyen, melyek közül legalább 1 darab hazai A-C besorolású és további 1 darab nem hazai A-D besorolású, Scimago listában jegyzett folyóiratcikk. A magyar folyóira-tokban idegen nyelven megjelent tanulmányok a hazai kategóriában számolhatók el.

A fokozatszerzési eljárás a doktori értekezés nyilvános védésével zárul.